Tichomír Milkin

Tichomír Milkin, vlastným menom Ján Donoval (* 14. august 1864, Donovaly-Mistríky – † 4. november 1920, Smolinské), bol  rímskokatolícky kňaz, básnik, literárny kritik, prekladateľ. Pseudonym: Katolícky kňaz, Mentor, Tichomír, Tichomír Milkin

 Rodina 
 otec Ján Donoval
 matka Antónia, rod. Mistríková 

 Životopis 
Základnú školu navštevoval v Banskej Bystrici, v rokoch 1876 – 1880 študoval na gymnáziu v Banskej Bystrici. Potom v Ostrihome maturoval a absolvoval katolícku teológiu, roku 1888 vysvätený za kňaza http://www.slovakradio.sk/inetportal/2007/index.php?lang=1&stationID=2&page=showNews&id=53572. Pôsobil ako rímskokatolícky kňaz na viacerých miestach Slovenska. Predchodca slovenskej moderny. Autor subjektívnej lyriky, vlasteneckej i náboženskej poézie. Tvorbu uverejňoval v Katolíckych novinách a v almanachu Tovaryšstvo. Podstatná časť jeho lyriky ostala nepublikovaná, výber z nej vyšiel až v roku 1985 pod názvom Sny a nádeje. Spolupracoval na Jednotnom katolíckom spevníku. Preložil Homérovu Iliadu a Bibliu (Nový zákon), ktorú dokončil 1906. Kritik a teoretik slovenského realizmu; kritické state uverejňoval v Katolíckych novinách, ale najmä v Literárnych listoch. Súčasťou jeho estetických názorov bola požiadavka vysokej jazykovej kultúry a čistoty. Jeho najznámejšou piesňou je pieseň Bože, čos’  ráčil, ktorá sa nachádza v Jednotnom katolíckom spevníku pod číslom 524.

 Dielo 
 Básnické listy http://zlatyfond.sme.sk/dielo/665/Milkin_Basnicke-listy/bibliografia
 Sny a nádeje, Tatran 1985 http://opac.zvykni.sk/ke/zaznam.php?vydanie=18016

 Preklady 
 Písmo sväté Starého zákona II, Spolok svätého Vojtecha, Trnava 1969, (spolupráca)http://dokumenty.christ-net.sk/dkc/dokumenty.php?frames=1&in=Z 

 Piesne 
 Bože, čos’ ráčil slovenskému ľudu
 Znej pieseň srdcom lásky
 Sem srdce k srdcu dones
 Ó, čisté srdce Márie
 Otče náš
 O tajomstvách umučenia
 Rozjímať o umučení
 Tys' matka Božia odveká

 Literatúra 
 Slovenský biografický slovník
 Jozef Lukáčik: Ján Donoval – Tichomír Milkin, 1936 http://opac.xaver.sk/cgi-bin/koha/opac-searchresults.pl?author=LUK%C1%C8IK%20Jozef

 Referencie 

 Externé odkazy 

 Básnik z Donovál – katnoviny.sk
 Tichomír Milkin – binderovci.sk 
 DONOVAL Ján (Tichomír Milkin) - zahorie.info 
 Plné texty diel T. Milkina
Záznam o narodení a krste v matrike – indexovaný záznam – farnosť Donovaly; pokrstený ako Joannes Donovall

Kategória:Narodenia v 1864
Kategória:Úmrtia v 1920
Kategória:Slovenskí rímskokatolícki kňazi
Kategória:Slovenskí básnici
Kategória:Osobnosti z Donovál